Biri Idrettslag

Biri Idrettslag er et idrettslag fra Biri i Gjøvik kommune og ble formelt stiftet 15. august 1925. Idrettslaget er blant de største idrettslagene i Gjøvik kommune med rundt 900 medlemmer. Idrettslaget er et fleridrettslag med egen allidrett-, fotball-, håndball-, ski- og sykkelgruppe.  

Biris damelag i fotball spiller i 3. divisjon i 2017.
Biris herrelag i fotball spiller i 5.divisjon i 2019.

Tabellen

Divisjonsutvikling

Etableringen i 1925
Ved etableringen av det nye Biri idrettslag i 1925 var Marius Walaker den første formannen og den drivende kraften i arbeidet. Walaker var lærer i Biri fra 1923 til 1944. Det første styret bestod av i tillegg til Walaker Birger Stuve, Ole Kronborg, Henrik Brekke og Ivar Riise. I 1928 skilte fotballspillerne i Biri lag fra idrettslaget, men bare for en kort periode. I 1931 startet samtalene om alle kreftene i Biri som drev med ulike idretter skulle forene seg i Biri idrettslag.
Den 26. november 1933 ble det kalt inn til generalforsamling for å stadfeste sammenslutningen av Biri idrettslag, Biri Skilag og Biri Fotballag. 23 medlemmer møtte og lagets navn ble Biri idrettslag. Det nye styret bestod av Ragnar Strandengen som formann, Ivar Riise som nestformann, Arne Sveen som sekretær, Edvard Stuve som kasserer og Kristian Tømte som styremedlem. To av de første styremedlemmene, Marius Walaker og Henrik Brekke, ble valgt til revisorer i det nye styret.

Mesterskapsvinnere for Biri IL
Kombinertløperen Torbjørn Løkken fra Biri idrettslag ble verdensmester i kombinert i 1987.

Friidrettsutøveren Atle Lunn ble norgesmester på 400 meter hekk i 1991, 1994, 1995 og 1996 for idrettslaget Minerva, mens han to år før ble bronsevinner på samme distanse for Biri IL. I bronseløpet løp han raskere (52,71) enn han gjorde i sitt vinnerløp to år senere (52,76).

Æresmedlemmer

Biri idrettslag har i løpet av årene utnevnt flere æresmedlemmer for deres lange og trofaste innsats for idrettsmiljøet i Biri. Følgende medlemmer har blitt utnevnt som æresmedlemmer:

Anlegg

Biri idrettspark er navnet på hovedanlegget til idrettslaget. I tillegg til idrettsparken har også idrettslaget retten til å bruke småbruket Myrvang som har flere gressbaner, basketballbane og håndballbane som brukes av de minste. En vaktmester er ansatt i 70% stilling.

Den siste store investeringen som idrettslaget har foretatt er den nye kunstgressbanen, med en kostnad på vel 6,3 millioner kroner. En meget stor dugnadsinnsats, både innsatsmessig og pengemessig, førte til at banen kunne tas i bruk i juli 2008. Den offisielle åpningen skjedde 23. august 2008. 

I 2013 startet planleggingen og i 2017 startet byggingen av Biri Flerbrukshall som bygges på deler av gress- og grusbanen. Flerbrukshallen er organisert som et aksjeselskap, heleid av Biri idrettslag. Årsmøtet i idrettslaget fungerer som flerbrukshallens generalforsamling. Styret i Biri Flebrukshall AS består av styreleder Magnar Linnerud, nestleder Kjersti Krageberg og styremedlemmene Gyri Anita Smestad, Bjørn Feiring (økonomiansvarlig), Morten Strandengen, Martin Knutsen Sveum og Torvild Sveen.

Arrangementer
Biri idrettslag har opp gjennom årene arrangert en rekke arrangement og tilstelninger.  I tillegg til vanlige klubbrenn arrangerte skigruppa det årlige «Biriås-løpet», et skirenn på 42 kilometer. De arrangerer årlig Madshus-sprinten i Biri idrettspark.

Friidrettsgruppa etablerte «Mjøsbruløpet» i samarbeid med Moelven idrettslag og hadde i en årrekke BiriGames (Birilekene) som var et stort arrangement med nasjonal deltakelse. 

Fotballgruppa arrangerer Biri Open i straffespark og har tidligere arrangert egen jentecup.

Biriavisa
Biri idrettslag har siden 1972 gitt ut Biriavisa gratis til alle husstander i gamle Biri kommune. Her gis det informasjon om aktiviteten i idrettslaget og i bygda for øvrig. Den første redaktøren var Gudbrand Kalrasten, som ble æresmedlem i 1998 for sin innsats.

Jubileumsboken i 2000
I 2000 ga Biri idrettslag ut en jubileumsbok som forteller om idrettslagets første 75 år. Bokkomiteen ble ledet av Olav Haavi som redaktør og med i komiteen var Jon Feiring, Gudbrand Kalrasten, Arne Hagen og Tore Feiring.

A-lag, herrer, fotball - resultater

Referanser

Kilder
 Biri idrettslag gjennom 75 år - 1925 - 2000, utgitt i år 2000
 Utgaver av Biriavisa.
 

Idrettslag i Gjøvik
Idrettslag etablert i 1925
Fotballag i Oppland
Fotballag etablert i 1925